作者:無名氏
標題:諸葛亮博望燒屯・醉春風
內容:想昔日夢非熊，您今朝請臥龍。我可甚兩三番懶下臥龍岡，我其實怕冗，冗。我今日當權，掌軍師名項，則不如我在那半坡裡養性。(雲)玄德公安排酒果，準備的齊整者。不到半時，必有說客至此。則要糜竺、糜芳在此，其餘將軍都承聽令。趙雲附耳來，可是恁的。(做打耳喑科)(趙雲雲)師父連主公也著迴避，您眾將聽師父將令。糜竺、糜芳，緊守著師父，小心在意者。(正末雲)是也。(劉末雲)師父，連劉備也著迴避，眾將聽師父將令。糜竺、糜芳，緊守著師父，小心在意。(趙雲雲)俺迴避也。(同眾下)(管通上，雲)貧道管通是也。自離魏地，可早來到新野。小校報復去，道有一雲遊先生，乃是管通，特來相訪。(卒子云)理會的。喏，報的軍師得知，有一雲遊的先生管通，在於門首。(正末雲)我須索接待哥哥，走一遭去。(見科，雲)哥哥有請。(管通雲)不敢。(正末雲)哥哥，俺一向相別，拳拳在意，終日無忘。不想哥哥今日來到，實乃諸葛之萬幸也。(管通雲)賢兄久別情懷，常思快怏。嘆美景無多，流光易邁。想音容切切於心、思大德懸懸在唸。自庵中作別以來，無一時忘於左右，今日得遇尊顏，實乃貧道之萬幸也。(正末雲)哥哥請坐，小校抬上果桌來者。(卒子云)理會的。(正末雲)將酒來。(做遞酒科，雲)哥哥滿飲一杯。(管通雲)不敢，賢兄請。(做飲酒科)(正末唱)。